CELEX: 32011D0886
Language: hr
Date: 2011-12-12 00:00:00
Title: 2011/886/EU: Odluka Vijeća od 12. prosinca 2011. o stajalištu koje Europska unija treba zauzeti u Zajedničkom odboru EGP-a o izmjeni Priloga IV. (Energetika) Sporazumu o EGP-u

11/Sv. 123
            
            
               HR
            
            
               Službeni list Europske unije
            
            
               214
            
         32011D0886
   
               L 344/31
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 12. prosinca 2011.
   o stajalištu koje Europska unija treba zauzeti u Zajedničkom odboru EGP-a o izmjeni Priloga IV. (Energetika) Sporazumu o EGP-u
   (2011/886/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. stavak 1., članak 192. stavak 1. i članak 218. stavak 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o postupcima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Prilog IV. Sporazumu o Europskom gospodarskom prostoru (2) (dalje u tekstu „Sporazum o EGP-u”) sadrži posebne odredbe i postupke u vezi s energetikom.
            
         
               (2)
            
            
               Direktivu 2009/28/EZ Europskog parlamenta i Vijeća od 23. travnja 2009. o promicanju korištenja energije iz obnovljivih izvora, te izmjeni i kasnijem stavljanju izvan snage Direktive 2001/77/EZ i Direktive 2003/30/EZ (3), trebalo bi uvrstiti u Sporazum o EGP-u.
            
         
               (3)
            
            
               Direktivom 2009/28/EZ stavlja se izvan snage Direktiva 2001/77/EZ Europskog parlamenta i Vijeća od 27. rujna 2001. o promicanju električne energije proizvedene iz obnovljivih izvora energije na unutarnjem tržištu električne energije (4) koja je sastavni dio Sporazuma o EGP-u i stoga treba biti stavljena izvan snage na temelju Sporazuma o EGP-u.
            
         
               (4)
            
            
               U vezi s ispunjenjem cilja Norveške za udjelom energije iz obnovljivih izvora u konačnoj bruto potrošnji energije za 2020. godinu mora se uzeti u obzir početni visoki udio obnovljive energije koji Norveška ima u usporedbi s državama članicama EU-a i nesigurnost ponude i potražnje zbog kombinacije sustava za proizvodnju energije iz vodenih tokova i hladnog podneblja,
            
         DONIJELO JE OVU ODLUKU:
   Članak 1.
   Stajalište koje Europska unija treba zauzeti u Zajedničkom odboru EGP-a o izmjeni Priloga IV. (Energetika) Sporazumu o EGP-u temelji se na nacrtu Odluke Zajedničkog odbora EGP-a koji je priložen ovoj Odluci.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 12. prosinca 2011.
      
         
            Za Vijeće
         
         
            Predsjednik
         
         S. NOWAK
      
   
   
      (1)  SL L 305, 30.11.1994., str. 6.
   
      (2)  SL L 1, 3.1.1994., str. 3.
   
      (3)  SL L 140, 5.6.2009., str. 16.
   
      (4)  SL L 283, 27.10.2001., str. 33.
   NACRT
   ODLUKA ZAJEDNIČKOG ODBORA EGP-a
   br. …
   od …
   o izmjeni Priloga IV. (Energetika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru (dalje u tekstu „Sporazum”), a posebno njegov članak 98.,
   budući da:
   
               (1)
            
            
               Prilog IV. Sporazumu zadnje je izmijenjen Odlukom Zajedničkog odbora EGP-a br. … od … (1).
            
         
               (2)
            
            
               Direktivu 2009/28/EZ Europskog parlamenta i Vijeća od 23. travnja 2009. o promicanju korištenja energije iz obnovljivih izvora, te izmjeni i kasnijem stavljanju izvan snage Direktive 2001/77/EZ i Direktive 2003/30/EZ (2) trebalo bi uvrstiti u Sporazum.
            
         
               (3)
            
            
               Direktivom 2009/28/EZ stavlja se izvan snage Direktiva 2001/77/EZ Europskog parlamenta i Vijeća (3) koja je sastavni dio Sporazuma i stoga treba biti stavljena izvan snage na temelju Sporazuma.
            
         
               (4)
            
            
               U vezi s ispunjenjem cilja Norveške za udjelom energije iz obnovljivih izvora u konačnoj bruto potrošnji energije za 2020. godinu mora se uzeti u obzir početni visoki udio obnovljive energije koji Norveška ima u usporedbi s državama članicama EU-a i nesigurnost ponude i potražnje zbog kombinacije sustava za proizvodnju energije iz vodenih tokova i hladnog podneblja,
            
         DONIO JE OVU ODLUKU:
   Članak 1.
   Prilog IV. Sporazumu mijenja se kako slijedi:
   
               1.
            
            
               tekst točke 19. (Direktiva 2001/77/EZ Europskog parlamenta i Vijeća) briše se s učinkom od 1. siječnja 2012.;
            
         
               2.
            
            
               nakon točke 40. (Uredba Komisije (EU) br. 774/2010) umeće se sljedeće:
               
                           „41.
                        
                        
                           
                              32009 L0028: Direktiva 2009/28/EZ Europskog parlamenta i Vijeća od 23. travnja 2009. o promicanju korištenja energije iz obnovljivih izvora, te izmjeni i kasnijem stavljanju izvan snage Direktive 2001/77/EZ i Direktive 2003/30/EZ (SL L 140, 5.6.2009., str. 16.).
                           Za potrebe ovog Sporazuma odredbe ove Direktive čitaju se sa sljedećim prilagodbama:
                           
                                       (a)
                                    
                                    
                                       Direktiva se ne primjenjuje na Lihtenštajn;
                                    
                                 
                                       (b)
                                    
                                    
                                       članak 3. stavak 1. druga rečenica ne primjenjuje se na države EFTA-e;
                                    
                                 
                                       (c)
                                    
                                    
                                       članku 4. stavku 2. dodaje se sljedeće:
                                       ‚Norveška i Island o svojim nacionalnim akcijskim planovima za obnovljivu energiju obavješćuju Nadzorno tijelo EFTA-e najkasnije 6 mjeseci od stupanja na snagu Odluke Zajedničkog odbora EGP-a br. … o uvrštenju Direktive 2009/28/EZ.’;
                                    
                                 
                                       (d)
                                    
                                    
                                       članku 22. stavku 1. dodaje se sljedeće:
                                       ‚Norveška i Island podnose izvješće o napretku u promicanju i korištenju energije iz obnovljivih izvora do 31. prosinca 2013. i potom svake dvije godine. Peto izvješće koje treba podnijeti do 31. prosinca 2021. je posljednje potrebno izvješće.’;
                                    
                                 
                                       (e)
                                    
                                    
                                       Prilogu I. točki A dodaje se sljedeće:
                                       
                                                    
                                                
                                                
                                                   Udio energije iz obnovljivih izvora u konačnoj bruto potrošnji energije, 2005. (S2005)
                                                
                                                
                                                   Cilj za udio energije iz obnovljivih izvora u konačnoj bruto potrošnji energije, 2020. (S2020)
                                                
                                             
                                                   ‚Island
                                                
                                                
                                                   55,0%
                                                
                                                
                                                   64%
                                                
                                             
                                                   Norveška
                                                
                                                
                                                   58,2%
                                                
                                                
                                                   67,5%’”
                                                
                                             
                                 
                     
         Članak 2.
   Tekst Direktive 2009/28/EZ na islandskom i norveškom jeziku koji se trebaju objaviti u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu …, pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu …
      
         
            Za Zajednički odbor EGP-a
         
         
            Predsjednik
         
         
            Tajnici Zajedničkog odbora EGP-a
         
      
   
   
      (1)  SL L …..
   
      (2)  SL L 140, 5.6.2009., str. 16.
   
      (3)  SL L 283, 27.10.2001., str. 33.
   
      (4)  [Ustavni zahtjevi nisu navedeni.] [Ustavni zahtjevi su navedeni.]